Мой прадзед Міхаіл Канстанцінавіч Коўшар нарадзіўся ў 1911 годзе на Пакровы ў в. Куценка Любанскага раёна. Яго дзяцінства было вельмі цяжкім, нават можка сказаць, што не было дзяцінства. Бацька яго, Канстанцін, быў з Любані, а маці Харыта — з Куценкі. Іх сядзіба знаходзілася на хутары ва ўрочышчы Казел. Калі майму прадзеду споўнілася 3 гады яго бацьку забралі на першую сусветную вайну ў 1914 годзе, дзе ён і загінуў. Маці выйшла другі раз замуж за Лукяна. ён аказаўся вельмі жорсткім, нават лютым чалавекам. У Харыты нараджаліся ўласныя дзеці, і таму маленькі Міша вымушаны быў працаваў як дарослы: касіў сена, нарыхтоўваў дровы, даглядаў жывёлу, за кожнае дзіцячае свавольства дзеда Мішу Лукаш збіваў да крыві; Гаспадарка была не малая, сямя жыла заможна. За няздачу харчавання дзяржаве ў 1932 годзе Лукаша саслалі, дзе ён быў да 1947 года.